ഭാരത് മിഷന് അര്ബന് 2.0, അമൃത് 2.0 പദ്ധതികളുടെ ഉദ്ഘാടനം പ്രധാനമന്ത്രി ഇന്ന് നിര്വ്വഹിക്കും വൃത്തിയും വെടിപ്പുമുള്ള ഇന്ത്യയെന്ന സന്ദേശവുമായി കേന്ദ്ര സര്ക്കാര് നടപ്പിലാക്കിയ സ്വച്ച് ഭാരത് മിഷന്റെ രണ്ടാം ഘട്ടം ആരംഭിക്കുന്നു. ഭാരത് മിഷന് അര്ബന് 2.0, അമൃത് 2.0 തുടങ്ങിയ പദ്ധതികളുടെ ഉദ്ഘാടനം ഇന്ന് പ്രധാനമന്ത്രി നരേന്ദ്ര മോദി നിര്വഹിക്കും. രാജ്യത്തെ എല്ലാ നഗരങ്ങളെയും മാലിന്യരഹിതമാക്കുകയും ജല സംരക്ഷണവുമാണ് പദ്ധതിയിലൂടെ ലക്ഷ്യമിടുന്നത്. 2030 ലെ സുസ്ഥിര വികസന ലക്ഷ്യങ്ങള് കൈവരിക്കുന്നതിന് പദ്ധതികള് സഹായകരമാകും. പദ്ധതിയുടെ ഭാഗമായി നഗരങ്ങളിലെ ഖര മാലിന്യങ്ങളുടെ ശാസ്ത്രീയ സംസ്കരണം, മാലിന്യ നിക്ഷേപത്തിന് പുതിയ രീതികളില് ശ്രദ്ധ കേന്ദ്രീകരിക്കും. ഡല്ഹിയിലെ ഡോ. അംബേദ്കര് ഇന്റര്നാഷണല് സെന്ററിലാണ് ഉദ്ഘാടന പരിപാടികള് നടക്കുക. കേന്ദ്ര പാര്പ്പിട, നഗരകാര്യ മന്ത്രിയും, സഹമന്ത്രിയും സംസ്ഥാനങ്ങളുടേയും കേന്ദ്ര ഭരണ പ്രദേശങ്ങളുടേയും നഗരവികസന മന്ത്രിമാരും ഇന്ന് നടക്കുന്ന ഉദ്ഘാടന ചടങ്ങില് പങ്കെടുക്കും. രാജ്യത്തെ അതിവേഗം നഗരവല്ക്കരിക്കുന്നതിന്റെ വെല്ലുവിളികളെ ഫലപ്രദമായി അഭിമുഖീകരിക്കുന്നതിനുള്ള മുന്നേറ്റത്തെ സൂചിപ്പിക്കുന്നതാണ് ഈ രണ്ട് പദ്ധതികളുമെന്നും പ്രധാനമന്ത്രിയുടെ ഓഫീസ് അറിയിച്ചു. മാലിന്യമുക്ത ഭാരതമെന്ന സന്ദേശവുമായി കേന്ദ്ര സര്ക്കാര് നടപ്പിലാക്കിയ പദ്ധതിയാണ് സ്വച്ച് ഭാരത്. 2014 ഗാന്ധി ജയന്തി ദിനത്തിലാണ് പ്രധാനമന്ത്രി സ്വച്ച് ഭാരത് പദ്ധതി ഉദ്ഘാടനം ചെയ്തത്. കേന്ദ്രസംസ്ഥാന സര്ക്കാറുകളുടെയും വിവിധ സംഘടനകളുടെയും വ്യവസായ സ്ഥാപനങ്ങളുടെയും സഹകരണത്തോടെയാണ് ഈ പദ്ധതി നടപ്പിലാക്കുന്നത്. പദ്ധതിയുടെ ഭാഗമായി ഗാന്ധിജയന്തി ദിനം പ്രവൃത്തിദിവസമായി മാറി. The post ഭാരത് മിഷന് അര്ബന് 2.0, അമൃത് 2.0 പദ്ധതികളുടെ ഉദ്ഘാടനം പ്രധാനമന്ത്രി ഇന്ന് നിര്വ്വഹിക്കും appeared first on Pravasishabdam.